CELEX: 52016PC0145
Language: sl
Date: 2016-03-22
Title: Predlog UREDBA SVETA o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov

EVROPSKA KOMISIJA
            Bruselj, 22.3.2016
            COM(2016) 145 final
            2016/0078(NLE)
            Predlog
            UREDBA SVETA
            o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Komisija je na podlagi ustreznih pogajalskih smernic
                  1
                opravila pogajanja z vlado Cookovih otokov za sklenitev novega sporazuma med Evropsko unijo in Cookovimi otoki o partnerstvu o trajnostnem ribištvu in protokola o izvajanju navedenega sporazuma. Po teh pogajanjih sta bila novi sporazum in protokol parafirana 21. oktobra 2015. Zajemata osemletno oziroma štiriletno obdobje od datuma začetka njune začasne uporabe, to je od datuma njunega podpisa, kot je določeno v členu 16 Sporazuma in členu 12 Protokola.
            
            
            
               Novi sporazum bo ob upoštevanju prednostnih nalog reformirane skupne ribiške politike in njene zunanje razsežnosti zagotovil okvir za vzpostavitev strateškega partnerstva med Evropsko unijo in Cookovimi otoki.
            
            
            
               Glavni cilj novega protokola je plovilom Unije zagotoviti ribolovne možnosti na ribolovnem območju Cookovih otokov na podlagi najboljšega razpoložljivega znanstvenega mnenja ter ob upoštevanju ukrepov za ohranjanje in upravljanje Komisije za ribištvo zahodnega in srednjega Pacifika (WCPFC), ter kjer je primerno, v mejah razpoložljivega presežka. Komisija se je med drugim oprla na rezultate predhodne ocene smotrnosti sklenitve novega sporazuma in protokola, ki so jo izvedli zunanji strokovnjaki. Cilj je tudi okrepiti sodelovanje med Evropsko unijo in Cookovimi otoki pri spodbujanju trajnostne ribiške politike in odgovornega izkoriščanja ribolovnih virov na ribolovnem območju Cookovih otokov v interesu obeh pogodbenic.
            
            
            
               Protokol določa ribolovne možnosti za štiri plovila za ribolov tuna s potegalko.
            
            
               Treba je določiti način razdelitve teh ribolovnih možnosti med države članice. 
            
            
               Komisija na podlagi tega predlaga, da Svet sprejme to uredbo.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               V skladu s členom 3(1d) Pogodbe o delovanju Evropske unije (PDEU) je ohranjanje morskih bioloških virov v izključni pristojnosti Evropske unije. Načelo subsidiarnosti se ne uporablja, saj države članice nimajo pravice do pogajanja o sporazumih v ribiškem sektorju s tretjimi državami.
            
            
               Pravna podlaga za predlagani sklep Sveta o dodelitvi ribolovnih možnosti v skladu s Protokolom o izvajanju k novemu sporazumu je člen 43(3) PDEU.
            
            
               Ta postopek se izvaja hkrati s postopkoma v zvezi s sklepom Sveta o odobritvi podpisa, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju, ter v zvezi s sklepom Sveta o sklenitvi, z odobritvijo Evropskega parlamenta, navedenega sporazuma in njegovega protokola o izvajanju.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               V okviru predhodne ocene so bila opravljena posvetovanja z zainteresiranimi stranmi o morebitnem sporazumu med Evropsko unijo in Cookovimi otoki o partnerstvu o trajnostnem ribištvu in protokolu. Poročilo o oceni je bilo v celoti objavljeno na spletišču Evropske komisije Europa. Na tehničnih sestankih so bila posvetovanja opravljena tudi s strokovnjaki iz držav članic in sektorja. Na podlagi ocene in teh posvetovanj je bilo sklenjeno, da bi bilo za EU in Cookove otoke koristno, da bi sklenili nov sporazum o partnerstvu o trajnostnem ribištvu in njegov protokol o izvajanju.
            
            
               V skladu s prenovljeno skupno ribiško politiko Sporazum vključuje določbo o spoštovanju človekovih pravic, demokratičnih načel in pravne države (člen 3(4)). Sporazum in njegov protokol o izvajanju zagotavljata tudi možnost njune začasne prekinitve (člen 13 oziroma 6) ali odpovedi (člen 14 oziroma 7) v primeru kršitve človekovih pravic s strani katere koli od pogodbenic.
            
            
               4.PRORAČUNSKE POSLEDICE
            
         
         
            
               Letni finančni prispevek znaša 735 000 EUR za prvo in drugo leto ter 700 000 EUR za tretje in četrto leto, in sicer na podlagi:
            
            
               (a) referenčne tonaže 7 000 ton, za katero je bil določen znesek, povezan z dostopom, v višini 385 000 EUR za prvo in drugo leto ter 350 000 EUR za tretje in četrto leto, ter
            
            
               (b) podpore za razvoj sektorske ribiške politike Cookovih otokov v višini 350 000 EUR za prvo, drugo, tretje in četrto leto. Ta podpora je v skladu s cilji nacionalne ribiške politike in zlasti potrebami Cookovih otokov glede znanstvenih raziskav, obrtnega ribolova, spremljanja, nadzora in pregledovanja ribištva ter boja proti nezakonitemu ribolovu.
            
            
               2016/0078 (NLE)
            
            
               Predlog
            
            
               UREDBA SVETA
            
            
               o dodelitvi ribolovnih možnosti v skladu s Protokolom o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, in zlasti člena 43(3) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Evropska unija in Cookovi otoki so 21. oktobra 2015 parafirali Sporazum o partnerstvu o trajnostnem ribištvu (v nadaljnjem besedilu: Sporazum) in Protokol o izvajanju Sporazuma, s katerima se plovilom Unije dodelijo ribolovne možnosti v vodah, v katerih Cookovi otoki v zvezi z ribištvom izvajajo svojo suverenost ali pristojnost.
            
            
               (2)Svet je […] sprejel Sklep 2016/.../EU
                  2
                o podpisu in začasni uporabi Sporazuma in njegovega protokola o izvajanju.
            
            
               (3)Treba bi bilo opredeliti način dodelitve ribolovnih možnosti med države članice tako za obdobje začasne uporabe kot tudi za celotno obdobje veljavnosti Protokola.
            
            
               (4)Če se v skladu s členom 10(1) Uredbe Sveta (ES) št. 1006/2008
                  3
                zdi, da ribolovne možnosti, ki so bile Uniji dodeljene na podlagi Protokola, niso v celoti uporabljene, mora Komisija o tem obvestiti zadevne države članice. Če v roku, ki ga določi Svet, ni odgovora, se to šteje za potrditev, da plovila zadevne države članice v danem obdobju ne izkoriščajo v celoti svojih ribolovnih možnosti –
            
            
               SPREJEL NASLEDNJO UREDBO:
            
            
               Člen 1
            
            
               (1)Ribolovne možnosti, določene v Protokolu o izvajanju Sporazuma o partnerstvu o trajnostnem ribištvu med Evropsko unijo in Cookovimi otoki (v nadaljnjem besedilu: Protokol), se med države članice razdelijo, kot sledi:
            
            
               plovila za ribolov tuna z zaporno plavarico:
            
            
                     
                        Španija:
                     
                  
                  
                     
                           3
                              plovila
                     
                  
               
                     
                        Francija:
                     
                  
                  
                     
                           1
                              plovilo
                     
                  
               
         
            
               (2)Uredba (ES) št. 1006/2008 se uporablja brez poseganja v Sporazum.
            
            
               (3)Če se z vlogami za dovoljenja za ribolov držav članic iz odstavka 1 ne izkoristijo ribolovne možnosti, ki jih določa Protokol, Komisija upošteva vloge za dovoljenja za ribolov katere koli druge države članice v skladu s členom 10 Uredbe (ES) št. 1006/2008.
            
            
               (4)Rok, v katerem morajo države članice v skladu s členom 10(1) Uredbe (ES) št. 1006/2008 potrditi, da ne izkoriščajo v celoti ribolovnih možnosti, dodeljenih s Protokolom, je deset delovnih dni od datuma, ko jim Komisija sporoči, da ribolovne možnosti niso v celoti izkoriščene.
            
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Uporablja se od datuma podpisa Protokola.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Sprejeto na 3253. seji Sveta (kmetijstvo in ribištvo) 15. julija 2013.
               
               
                  
                     (2)
                  UL L, ..., str. .
               
               
                  
                     (3)
                  Uredba Sveta (ES) št. 1006/2008 z dne 29. septembra 2008 o dovoljenjih za ribolovne dejavnosti ribiških plovil Skupnosti zunaj voda Skupnosti in dostopu plovil tretjih držav do voda Skupnosti ter o spremembi uredb (EGS) št. 2847/93 in (ES) št. 1627/94 in o razveljavitvi Uredbe (ES) št. 3317/94 (UL L 286, 29.10.2008, str. 33).